**NOTĂ DE FUNDAMENTARE**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **Secţiunea 1**  **Titlul proiectului de act normativ** | | | | | | | | | | | |
| Hotărâre pentru modificarea şi completarea Normelor metodologice pentru aplicarea Ordonanţei de urgenţă a Guvernului nr. 28/1999 privind obligaţia operatorilor economici de a utiliza aparate de marcat electronice fiscale, aprobate prin Hotărârea Guvernului nr. 479/2003 | | | | | | | | | | | |
| **Secţiunea a 2-a**  **Motivul emiterii actului normativ** | | | | | | | | | | | |
| **1. Descrierea situaţiei actuale** | Regimul utilizării aparatelor de marcat electronice fiscale este reglementat în prezent de prevederile Ordonanţei de urgenţă a Guvernului nr.28/1999 privind obligaţia operatorilor economici de a utiliza aparate de marcat electronice fiscale, republicată, cu modificările şi completările ulterioare şi respectiv de Normele metodologice pentru aplicarea Ordonanţei de urgenţă a Guvernului nr. 28/1999 privind obligaţia operatorilor economici de a utiliza aparate de marcat electronice fiscale, aprobate prin Hotărârea Guvernului nr.479/2003, republicată, cu modificările şi completările ulterioare.  Potrivit cadrului legal menţionat anterior, în prezent în România se utilizează aparate de marcat electronice fiscale echipate cu role jurnal pe suport de hârtie (aparate de generaţie veche) şi memorie fiscală în care sunt stocate informaţii precum denumirea şi codul fiscal ale emitentului, adresa de la locul de instalare a aparatului, logotipul, seria fiscală a aparatului si datele de sinteză cu caracter fiscal provenite din rapoartele fiscale de închidere zilnică, pe când în ţările membre UE s-a trecut de mult atât la producerea cât şi la utilizarea aparatelor de marcat electronice fiscale dotate cu jurnal electronic securizat, folosind memorii energoindependente precum SDC sau MMC pentru înscrierea informaţiilor din rola jurnal, sub forma unor fișiere electronice securizate.  Având în vedere că actualele aparate utilizate în comerţul cu amănuntul şi serviciile către populaţie nu sunt dotate cu jurnale electronice şi generează inconvenienţe atât pentru utilizatori cât şi pentru administraţia fiscală, s-a considerat imperios necesară înlocuirea treptată a aparatelor de marcat electronice fiscale echipate cu role jurnal pe suport de hârtie (aparate de generaţie veche) cu aparate de generaţie nouă, echipate cu jurnal electronic, care folosesc memorii energo-independente.  Astfel, prin adoptarea Ordonanţei de urgenţă a Guvernului nr.91/2014 pentru modificarea şi completarea Ordonanţei de urgenţă a Guvernului nr.28/1999, pe lângă definirea noilor aparate de marcat electronice fiscale dotate cu jurnal electronic, au fost aduse și alte elemente de noutate, dintre care menționăm :    1) reglementarea autorizării caselor de marcat cu jurnal electronic pe grupe de contribuabili, concomitent cu stabilirea unor termene limită pentru avizarea, comercializarea şi utilizarea vechilor aparate deţinute de operatorii economici;  2) introducerea în sarcina utilizatorilor, a obligaţiei de a asigura conectarea la distanţă a aparatelor de marcat electronice fiscale, în vederea transmiterii de date fiscale către Agenţia Naţională de Administrare Fiscală;  3) crearea temeiului legal în vederea întocmirii unui registru naţional de evidenţă a aparatelor de marcat electronice fiscale instalate în judeţe sau în sectoarele municipiului Bucureşti, precum şi a implementării ulterioare a procedurii de supraveghere şi monitorizare a funcţionării aparatelor de marcat electronice fiscale, ca o măsură de combatere a evaziunii fiscale;  4) avizarea tehnică a aparatelor de marcat electronice fiscale cu jurnal electronic de către o instituţie publică /instituţie de drept public, desemnată prin ordin al ministrului pentru societatea informaţională;  5) dotarea aparatelor de marcat electronice fiscale cu dispozitive de salvare şi comunicaţie externă şi blocarea funcţionării lor când sunt inactive oricare din dispozitivele controlate de modulul fiscal;  6) etapizarea procesului de înlocuire treptată a aparatelor de marcat electronice fiscale dotate cu role jurnal pe suport de hârtie cu cele echipate cu jurnal electronic, astfel:  - autorizarea de către Comisie numai a aparatelor de marcat electronice fiscale cu jurnal electronic, începând cu data de 1 octombrie 2016  - interzicerea comercializării aparatelor de marcat electronice fiscale cu rolă jurnal începând cu data de 1 ianuarie 2017 ;  - obligaţia de a utiliza numai case de marcat cu jurnal electronic de către operatorii economici care au calitatea de mari contribuabili începând cu data de 1 aprilie 2017 ;  - obligaţia de a utiliza numai case de marcat cu jurnal electronic de către operatorii economici care au calitatea de contribuabili mijlocii, începând cu data de 1 iulie 2017 ;  - obligaţia de a utiliza numai case de marcat cu jurnal electronic de către operatorii economici care au calitatea de contribuabili mici, începând cu data de 1 noiembrie 2017 ;  Această înlocuire etapizată va permite atât importatorilor, producătorilor şi distribuitorilor să-şi lichideze stocurile de modele vechi şi să obţină avizul tehnic favorabil şi autorizaţia de distribuţie pentru noile modele cât şi utilizatorilor să-şi achiziţioneze în timp noile aparate, fără pierderi financiare şi fără perturbarea activităţii comerciale. | | | | | | | | | | |
| **Schimbări preconizate** | **Proiectul de act normativ cuprinde următoarele reglementări principale:**   * au fost clarificate activităţile care se încadrează în excepţiile de la obligaţia de a utiliza aparate de marcat electronice fiscale prevăzute la art. 2 din ordonanţa de urgenţă; * a fost introdusă în sarcina distribuitorului autorizat obligaţia de a întocmi şi actualiza lista unităţilor acreditate pentru comercializare și /sau service, pentru fiecare tip/model de aparat pentru care a obținut aviz/autorizație; * au fost descrise aparatele de marcat electronice fiscale dotate cu jurnal electronic, ca fiind case de marcat ce au un hardware dedicat ce integrează un modul fiscal controlat de un program unic pentru a permite una sau mai multe interfeţe pentru comunicaţie sau salvare externă; * au fost stabilite condițiile tehnice pe care trebuie să le îndeplinească aparatele de marcat electronice fiscale dotate cu jurnal electronic, pentru a putea fi supuse autorizării :   **Să conțină**   * o memorie fiscală unic inscriptibilă tip (E)PROM sau tip OTP; * un dispozitiv de comunicație externă care permite conectarea într-un sistem informatic, folosind un canal public de comunicaţie pe baza unui protocol TLS/SSL; * un modul criptografic în conformitate cu standardul FIPS 140-2 Level 2 care să stocheze un certificat digital intern X.509.V3 cu lungimea cheii RSA de cel puţin 2048 biţi, instalat de către producătorul aparatului de marcat.   **Să permită**   * înlocuirea certificatului digital prin descărcarea unui certificat emis de o Autoritate de Certificare a Agenției Naționale de Administrare Fiscală; * interpretarea profilurilor furnizate de sistemul informatic cu privire la o serie de parametrii cum ar fi: produse/servicii și/sau categorie de produse/servicii, ritmicitate, perioadă; * actualizarea/modificarea profilurilor furnizate de sistemul informatic, iar cerințele cuprinse de acestea vor putea fi schimbate de către Agenția Națională de Administrare Fiscală, în funcție de necesitățile identificate; * primirea, interpretarea și crearea de fișiere în format XML pentru definirea profilurilor transmise. * a fost stabilită modalitatea de securizare a datelor din jurnalul electronic, dispozitiv care înlocuiește vechile role jurnal, în speţă Secure Hash Algorithm 2; * au fost definite aparatele de marcat portabile ca fiind aparate de dimensiuni şi greutate reduse, uşor transportabile care pot fi utilizate în activitaţile de comerţ/servicii prestate în regim ambulant, în mijloacele de transport şi altele asemenea; * au fost introduse prevederi prin care aparatele de marcat electronice fiscale trebuie sa asigure, prin comenzi de la tastatura, în regim de raportare, tipărirea de rapoarte şi emiterea pe un dispozitiv extern a fişierelor electronice cu numele seriei fiscale şi extensia „JE”, tipărirea de rapoarte cu iniţializările jurnalului electronic, tipărirea de rapoarte cu modificările înregistrărilor antetului bonului fiscal şi a judeţului de instalare,etc; * au fost completate prevederile cu privire la datele care trebuie înregistrate şi stocate în memoria fiscală a aparatului de marcat electronic fiscal; * a fost introdusă o prevedere potrivit căreia aparatele de marcat electronice fiscale destinate staţiilor de comercializare a carburanţilor pot fi echipate cu două echipamente fiscale distincte controlate de un singur program de aplicație, acesta asigurând gestionarea distinctă a vânzărilor de carburanti față de celelalte produse; * a fost reglementat numărul maxim de înregistrări de modificare a antetului bonului fiscal şi a judeţului de instalare pe care îl poate stoca memoria fiscală; au fost eliminate prevederile privind prezentarea la comisie, pentru înregistrare, a legitimaţiilor tehnicienilor de service şi introdusă obligaţia, atât pentru distribuitorii autorizaţi cât şi pentru unităţile de service acreditate, de a emite legitimaţii pentru toţi salariaţii înregistraţi la Comisie ca tehnicieni de service și de a înscrie în legitimaţii numărul de identificare atribuit de către Comisie tehicienilor în cauză; * a fost introdusă posibilitatea de a evidenția în valută pe bonurile fiscale contravaloarea bunurilor livrate şi serviciilor prestate clienţilor de către operatorii economici care realizează activităţi în conformitate cu prevederile Regulamentului BNR nr.4/2005 privind regimul valutar; * au fost stabilite prevederile privind solicitarea numărului de ordine din registrul naţional de evidenţă al aparatelor de marcat electronice fiscale instalate în judeţe şi în sectoarele municipiului Bucureşti, în sensul că pentru aparatele de generaţie veche acesta se solicită de către utilizatori de la Direcțiile generale regionale ale finanțelor publice, iar pentru aparatele de marcat electronice fiscale dotate cu jurnal electronic acesta va fi alocat aleatoriu din Registrul naţional de evidenţă a aparatelor de marcat electronice fiscale la înregistrarea aparatelor de către producătorul/importatorul/distribuitorul autorizat; * a fost eliminată obligativitatea prezenței organului fiscal la operațiunile efectuate în legătură cu aparatele de marcat electronice fiscale, având în vedere lipsa resurselor umane cu care se confruntă ANAF * a fost reglementată modalitatea de tipărire a rolei jurnal memorată în jurnalul electronic al aparatelor de marcat electronice fiscale echipate cu jurnal electronic, elementele de securizare folosite, închiderea automată a fişierului jurnal electronic de către modulul fiscal atunci când la comanda de deschidere a unui bon fiscal mai sunt mai puţin de 500 de linii de înregistrare asigurând înscrierea raportului fiscal zilnic şi a *amprentei* valorii SHA; * au fost introduse prevederi privind datele care se vor înregistra în raportul fiscal de închidere zilnică în cazul aparatelor de marcat electronice fiscale dotate cu jurnal electronic; * a fost eliminată obligaţia contribuabilului de a solicita şi obţine certificatul de atestare fiscală de la organul fiscal competent din cadrul ANAF în vederea obţinerii autorizaţiei de distribuţie a aparatelor de marcat electronice fiscale, certificatul de atestare fiscală urmând a fi solicitat de către direcţia de specialitate din cadrul Ministerului Finanţelor Publice cu atribuţii de management al domeniilor reglementate specific;a fost majorat termenul de valabilitate a autorizaţiei de distribuţie a aparatelor de marcat electronice fiscale de la 2 respectiv 3 ani în prezent, la 5 ani şi a fost introdusă noțiunea de reautorizare, aceasta putând fi solicitată cu cel puţin 60 de zile înainte de expirarea termenului de valabilitate a autorizaţiei. Nesolicitarea reautorizării conduce la retragerea dreptului de distribuţie şi comercializare a aparatelor, obţinut în baza autorizației respective; * a fost introdusă în sarcina distribuitorului autorizat obligația de a înștiinţa Comisia cu privire la orice modificare intervenită asupra datelor inițiale avute în vedere la avizare/autorizare; * pentru creșterea gradului de conformare la plată și pentru a asigura un tratament echitabil pentru toți operatorii economici care activează pe piața aparatelor de marcat electronice fiscale, a fost reglementată expres obligația distribuitorilor autorizați, precum și a unităților acreditate pentru comercializare și/sau service, de a nu înregistra obligații restante la plată de natura celor administrate de organul fiscal central, așa cum acesta este definit de Legea nr.207/2015 privind Codul de procedură fiscală. * se specifică faptul că orice modificare hardware a unui aparat de marcat electronic fiscal sau software a programului de control deja avizat presupune obţinerea unui supliment de aviz tehnic favorabil privind caracteristicile tehnice ale modelului aparatului de marcat electronic fiscal emis de autoritatea prevăzută de lege. Un exemplar al suplimentului de aviz tehnic favorabil se transmite Comisiei.   Totodată, un program de aplicație identificabil care face parte din configuraţia unui aparat de marcat electronic fiscal deja autorizat poate fi actualizat numai dacă nu presupune modificări software ale programului de control, cu condiția păstrării funcțiilor obligatorii deja avizate.Implementarea acestei prevederi se face numai în baza suplimentului de aviz tehnic favorabil emis anterior de autoritatea prevăzută de lege.   * au fost completate dispoziţiile referitoare la reconstituirea cărţii de intervenţie şi a registrului special; * au fost eliminate prevederile art.110 - art.114 ca fiind caduce, precum şi pe cele privind suspendarea, sigilarea unităţii întrucât acestea au fost preluate prin dispoziţiile O.U.G.nr.28/1999 şi ale Ordinului ministrului finanțelor publice nr.218/2015 pentru aprobarea procedurii de sigilare a unităţii operatorului economic pe perioada de suspendare a activităţii, în conformitate cu prevederile Ordonanţei de urgenţă a Guvernului nr. 28/1999 privind obligaţia operatorilor economici de a utiliza aparate de marcat electronice fiscale; * au fost introduse prevederi privind conectarea la distanţă a aparatelor de marcat electronice fiscale dotate cu jurnal electronic, în vederea transmiterii datelor către sistemul informatic al Agenţiei Naţionale de Administrare Fiscală, precum şi prevederi privind funcţionarea aparatelor de marcat electronice fiscale în condiţii excepţionale, astfel**:** * autentificarea operatorilor economici, transmiterea criptată, precum și integritatea datelor transmise către sistemul informatic al ANAF, se realizează prin utilizarea unui certificat digital * aparatele de marcat dotate cu jurnal electronic trebuie să permită înlocuirea certificatului digital instalat de către producător. * Prin conexiunea stabilită, aparatele de marcat electronice fiscale transmit:   a) în timp real, on-line, o serie de date din bonul fiscal;  b) zilnic, o serie de date din jurnalul electronic;  c) zilnic, în momentul generării, datele din raportul fiscal de închidere zilnică;  d) datele din „bonul de test” emis la instalarea aparatului de marcat electronic fiscal;  e) la momentul reconectării, informații referitoare la ora de pornire/oprire a aparatului de marcat electronic fiscal, ora de încetare funcționare datorită unor evenimente, precum și data/ora repunerii în funcțiune/reconectare etc și comunicarea datelor acumulate pe perioada întreruperii conexiunii la internet.   * în cazul plăților electronice, efectuate cu cardul bancar prin intermediul POS-ului, entitatea care gestionează certificarea/autorizarea tranzacției, comunică Agenției Naționale de Administrare Fiscală, simultan cu transmiterea tranzacției către instituția acceptantă ,date despre ID –ul terminalului, ID-ul comerciantului,numărul, valoarea,data, ora, minutul emiterii bonului fiscal, instituția acceptantă, numărul cardului utilizat pentru efectuarea plății, cod autorizare plată, toate detaliile disponibile cu privire la identitatea deținătorului cardului. * sistemul informatic asigură posibilitatea obținerii de către Agenția Națională de Administrare Fiscală, a datelor înregistrate în jurnalul electronic, fără notificarea sau permisiunea utilizatorului. Funcția este activată controlat, prin remodelarea profilului existent pe serverele ANAF, deci fără accesarea aparatului de marcat, și permite obținerea suplimentară de date fiscale prin raportare la anumite intervale de timp prestabilite, cu o ritmicitate și într-un format diferite față de cele standard.   Funcționarea aparatelor de marcat electronice fiscale dotate cu jurnal electronic în condiții excepționale   * sunt definite condițiile excepționale prin aceasta înțelegându-se indisponibilitatea sau lipsa conexiunilor la internet, la punctul de lucru unde își desfășoară activitatea utilizatorul aparatului de marcat electronic fiscal * pe întreaga perioadă de timp în care conexiunea la internet este întreruptă, sau în lipsa oricăror mijloace de conexiune la internet, aparatul de marcat electronic fiscal lucrează independent și oferă aceleași facilități utilizatorului ca și în cazul lucrului în prezența conexiunii * la reluarea conexiunii, înainte de a se continua lucrul în regim normal, aparatul de marcat electronic fiscal,transmite automat, datele complete pentru toate bonurile fiscale emise în perioada de întrerupere * dacă perioada de întrerupere a conexiunii este mai lungă de 72 ore, datele fiscale se transmit la reconectare * se stabilește, pentru zonele teritoriale unde nu există conexiuni mobile sau fixe la internet, obligația utilizatorului aparatului de marcat electronic fiscal de a transmite prin mijloace fizice datele la Agenția Națională de Administrare Fiscală, cu o periodicitate de maxim 60 de zile.   Datele sunt exportate pe o memorie externă într-un fișier semnat digital cu certificatul digital al aparatului de marcat electronic fiscal și sunt transmise către ANAF, prin prezentare la organul fiscal competent sau de la distanță, prin intermediul internetului.  Sistemul informatic generează un cod care este încărcat în memoria externă, iar ulterior este descărcat în aparatul de marcat electronic fiscal, a cărui valabilitate este de 60 de zile.  În situația în care codul nu este reînnoit la intervale de maximum 60 de zile, activitatea aparatului de marcat electronic fiscal se blochează. Pentru deblocarea activității utilizatorul trebuie să transmită ANAF datele stocate.   * în situația în care aparatul de marcat electronic fiscal, trebuie în același timp, să emită un bon fiscal și să transmită informații către sistemul informatic, primează activitatea de emitere a bonului fiscal * Au fost introduse o serie de dispoziţii tranzitorii, astfel: * până la data implementării registrului naţional de evidenţă a aparatelor de marcat electronice fiscale instalate în judeţe şi în sectoarele municipiului Bucureşti, numărul de ordine pentru aparatele de marcat electronice fiscale dotate cu jurnal electronic, se atribuie din aplicația informatică gestionată de către Agenția Națională de Administrare Fiscală; * până la data implementării registrului prevăzut mai sus, dispozițiile privind fiscalizarea, respectiv atribuirea numărului de ordine prevăzute de normele metodologice pentru aparatele de marcat electronice fiscale vechi, se aplică în mod corespunzător și pentru cele noi; * la data la care noul registru devine funcțional, numerele de ordine atribuite, precum și celelalte informații înregistrate în aplicația informatică gestionată de către Agenția Națională de Administrare Fiscală, se importă în registru; * până la data implementarii registrului prevăzut mai sus informatiile cu privire la datele de identificare ale distribuitorului autorizat, precum şi cele privind propriul certificat digital se transmit și se înregistrează în aplicația informatică gestionată de către Agenția Națională de Administrare Fiscală * cărţile de intervenţii şi registrele speciale tipărite conform dispozițiilor legale aflate în vigoare în prezent, pot fi folosite până la completarea tuturor paginilor acestora. * se specifică documentele pe care trebuie să le depună la comisie distribuitorii autorizați care dețin avize de distribuție ( acestea au valabilitate limitată, până la data de 01.01.2017) în situatia în care solicită suplimentarea rețelei de distributie si service aferentă avizului, sau prelungirea valabilității acestuia. * Au fost actualizați o serie de termeni, fiind puşi în acord cu modificările legislative conexe, astfel: * în cazul schimbului valutar s-a introdus condiţia ca pentru casele de schimb valutar să aibă ca obiect principal de activitate activitățile de schimb valutar pentru persoane fizice cod CAEN 6612, iar ca activităţi secundare numai cele incluse în cod CAEN 6619 şi autorizate de Ministerul Finanţelor Publice, în vederea corelării cu dispoziţiile Ordinului viceprim-ministrului, ministrul finanţelor publice nr. 664/2012, cu modificările şi completările ulterioare; * completarea listei de profesii libere existente în vederea corelării cu dispoziţiile Legii nr. 227/2015 privind Codul fiscal, cu modificările şi completările ulterioare; * completarea definiţiei aparatelor de marcat electronice fiscale destinate activităţilor de taximetrie, în vederea corelării cu dispoziţiile Legii nr. 38/2003 privind transportul în regim de taxi şi în regim de închiriere, cu modificările şi completările ulterioare; * a fost înlocuită noţiunea ”coeficientului "K" cu noţiunea “constantei (K), sintagma ,, tariful pe km parcurs si tariful pe oră/minut de staționare" cu sintagma ,,tariful de distanţă (lei/km) şi tariful de staţionare (lei/oră)" , în vederea corelării cu dispoziţiile Legii nr. 38/2003, cu modificările şi completările ulterioare. | | | | | | | | | | |
| **3. Alte informaţii** | Nu este cazul. | | | | | | | | | | |
| **Secţiunea a 3-a**  **Impactul socioeconomic al proiectului de act normativ** | | | | | | | | | | | |
| **1. Impactul macroeconomic** | | Este pozitiv şi se manifestă, pe de o parte, prin reducerea evaziunii fiscale, precum şi prin creşterea nivelului de fiscalizare şi asigurarea unei îmbunătăţiri a execuţiei veniturilor bugetare. | | | | | | | | | |
| **1^1. Impactul asupra mediului concurenţial şi domeniului ajutoarelor de stat** | | **1.** Proiectul de act normativ nu crează distorsiuni ale mecanismelor concurenţiale existente şi nu are impact în domeniul ajutorului de stat.  **2.** Reducerea evaziunii fiscale asociate domeniului comerţului cu amănuntul şi al serviciilor prestate direct către populaţie, conduce la însănătoşirea mediului de afaceri, oferind predictibilitate operatorilor economici care se conformează obligaţiilor legale, iar creşterea veniturilor colectate la bugetul de stat, crează premisele adoptării şi punerii în aplicare a măsurilor pentru stimularea mediului de afaceri. | | | | | | | | | |
| **2. Impactul asupra mediului de afaceri** | | Prezentul proiect de act normativ va determina un impact pozitiv prin creşterea gradului de conformare al operatorilor economici faţă de aplicarea prevederilor legale, în domeniul de utilizare a aparatelor de marcat electronice fiscale. | | | | | | | | | |
| **2^1. Impactul asupra sarcinilor administrative** | | Nu este cazul. | | | | | | | | | |
| **2^2. Impactul asupra întreprinderilor mici şi mijlocii** | | Nu este cazul. | | | | | | | | | |
| **3. Impactul social** | | Proiectul de act normativ va determina creşterea gradului de încredere a populaţiei în corecta utilizare a aparatelor de marcat electronice fiscale de către operatorii economici şi în colectarea corectă de către organele fiscale a impozitelor şi taxelor datorate bugetului de stat . | | | | | | | | | |
| **4. Impactul asupra mediului** | | Nu este cazul. | | | | | | | | | |
| **5. Alte informaţii** | | Nu au fost identificate. | | | | | | | | | |
| **Secţiunea a 4-a**  **Impactul financiar asupra bugetului general consolidat, atât pe termen scurt, pentru anul curent, cât şi pe termen lung (pe 5 ani)** | | | | | | | | | | | |
| - mil. lei - | | | | | | | | | | | |
| **Indicatori** | | **Anul curent** | **Următorii 4 ani** | | | | | | | | **Media pe 5 ani** |
| **2017** | | **2018** | | **2019** | | **2020** | |
| 1 | | 2 | 3 | | 4 | | 5 | | 6 | | 7 |
| **1) Modificări ale veniturilor bugetare, plus/minus, din care:** | |  |  | |  | |  | |  | |  |
| a) buget de stat, din acestea: | |  |  | |  | |  | |  | |  |
| (i) impozit pe profit | |  |  | |  | |  | |  | |  |
| b) bugete locale: | |  |  | |  | |  | |  | |  |
| (i) impozit pe profit | |  |  | |  | |  | |  | |  |
| c) bugetul asigurărilor sociale de stat: | |  |  | |  | |  | |  | |  |
| (i) contribuţii de asigurări | |  |  | |  | |  | |  | |  |
| **2) Modificări ale cheltuielilor bugetare, plus/minus, din care:** | |  |  | |  | |  | |  | |  |
| a) buget de stat, din acestea: | |  |  | | | | |
| (i) cheltuieli de personal | |  |  | |  | |  | |  | |  |
| (ii) bunuri şi servicii | |  |  | |  | |  | |  | |  |
| b) bugete locale: | |  |  | |  | |  | |  | |  |
| (i) cheltuieli de personal | |  |  | |  | |  | |  | |  |
| (ii) bunuri şi servicii | |  |  | |  | |  | |  | |  |
| c) bugetul asigurărilor sociale de stat: | |  |  | |  | |  | |  | |  |
| (i) cheltuieli de personal | |  |  | |  | |  | |  | |  |
| (ii) bunuri şi servicii | |  |  | |  | |  | |  | |  |
| **3) Impact financiar, plus/minus, din care:** | |  |  | |  | |  | |  | |  |
| a) buget de stat | |  |  | |  | |  | |  | |  |
| b) bugete locale | |  |  | |  | |  | |  | |  |
| **4) Propuneri pentru acoperirea creşterii cheltuielilor bugetare** | |  |  | |  | |  | |  | |  |
| **5) Propuneri pentru a compensa reducerea veniturilor bugetare** | |  |  | |  | |  | |  | |  |
| **6) Calcule detaliate privind fundamentarea modificărilor veniturilor şi/sau cheltuielilor bugetare** | |  |  | |  | |  | |  | |  |
| **7) Alte informaţii**. | | | | | | | | | |
| **Secţiunea a 5-a**  **Efectele proiectului de act normativ asupra legislaţiei în vigoare** | | | | | | | | | | | |
| **1. Măsuri normative necesare pentru aplicarea prevederilor proiectului de act normativ:**  **a) acte normative în vigoare ce vor fi modificate sau abrogate, ca urmare a intrării în vigoare a proiectului de act normativ;**  **b) acte normative ce urmează a fi elaborate în vederea implementării noilor dispoziţii** | | | | Emiterea de către preşedintele ANAF a următoarelor ordine:  - ordin prin care se aprobă Procedura de conectare a aparatelor de marcat electronice fiscale dotate cu jurnal electronic la sistemul informatic naţional de supraveghere şi monitorizare a datelor fiscale.  - ordin prin care se aprobă structura XML a profilurilor și a fișierelor transmise către Agenția Națională de Administrare Fiscală, categoriile de produse și servicii care se pot transmite către sistemul informatic, precum și modalitatea de transmitere a datelor din casele de marcat electronice fiscale definite la art 3 alin (2) din ordonanța de urgență până la data conectării la sistemul informatic  - ordin prin care se aprobă informaţiile conținute în Registrul naţional de evidenţă a aparatelor de marcat electronice fiscale instalate în judeţe şi în sectoarele municipiului Bucureşti, metodologia şi procedura de înregistrare a acestora.  - ordin prin care se aprobă procedura de transmitere a unor informații şi înregistrarea aparatelor de marcat electronice fiscale dotate cu jurnal electronic în aplicația informatică gestionată de către Agenția Națională de Administrare Fiscală.  - ordin prin care se aprobă procedura de transmitere către ANAF a fişierului care conţine datele fiscale în cazul aparatelor de marcat dotate cu jurnal electronic care din motive obiective nu pot transmite datele fiscale online. | | | | | | | |
| **1^1. Compatibilitatea proiectului de act normativ cu legislaţia în**  **domeniul achiziţiilor publice** | | | | Nu est cazul. | | | | | | | |
| **2) Conformitatea proiectului de act normativ cu legislaţia comunitară în cazul proiectelor ce transpun prevederi comunitare** | | | | Nu este cazul. | | | | | | | |
| **3) Măsuri normative necesare aplicării directe a actelor normative comunitare** | | | | Nu este cazul. | | | | | | | |
| **4) Hotărâri ale Curţii de Justiţie a Uniunii Europene** | | | | Modificările legislative nu contravin jurisprudenţei Curţii de Justiţie a Uniunii Europene. | | | | | | | |
| **5) Alte acte normative şi/sau documente internaţionale din care decurg angajamente** | | | | Nu este cazul. | | | | | | | |
| **6) Alte informaţii** | | | |  | | | | | | | |
| **Secţiunea a 6-a**  **Consultările efectuate în vederea elaborării proiectului de act normativ** | | | | | | | | | | | |
| **1) Informaţii privind procesul de consultare cu organizaţii neguvernamentale, institute de cercetare şi alte organisme implicate** | | | | | | A fost respectată procedura prevăzută de Legea nr. 52/2003 privind transparenţa decizională în administraţia publică, în sensul că proiectul de act normativ a fost publicat pe site-ul Ministerului Finanţelor Publice.  Au fost consultate direcţiile de specialitate ale Agenţiei Naţionale de Administrare Fiscală, Patronatul Comercianţilor şi Servisanţilor de Case de Marcat din România, Asociația distribuitorilor de aparate de marcat electronice fiscale, Institutul Naţional de Cercetare - Dezvoltare în Informatică | | | | | |
| **2) Fundamentarea alegerii organizaţiilor cu care a avut loc consultarea, precum şi a modului în care activitatea acestor organizaţii este legată de obiectul proiectului de act normativ** | | | | | |  | | | | | |
| **3) Consultările organizate cu autorităţile administraţiei publice locale, în situaţia în care proiectul de act normativ are ca obiect activităţi ale acestor autorităţi, în condiţiile Hotărârii Guvernului nr. 521/2005 privind procedura de consultare a structurilor asociative ale autorităţilor administraţiei publice locale la elaborarea proiectelor de acte normative** | | | | | |  | | | | | |
| **4) Consultările desfăşurate în cadrul consiliilor interministeriale, în conformitate cu prevederile Hotărârii Guvernului nr. 750/2005 privind constituirea consiliilor interministeriale permanente** | | | | | |  | | | | | |
| **5) Informaţii privind avizarea de către:** | | | | | |  | | | | | |
| **a) Consiliul Legislativ** | | | | | | Proiectul de act normativ se avizează de către Consiliul Legislativ. | | | | | |
| **b) Consiliul Suprem de Apărare a Ţării** | | | | | | Nu este cazul | | | | | |
| **c) Consiliul Economic şi Social** | | | | | | Proiectul de act normativ se avizează de către Consiliul Economic şi Social. | | | | | |
| **d) Consiliul Concurenţei** | | | | | | Nu este cazul. | | | | | |
| **e) Curtea de conturi** | | | | | | Nu este cazul. | | | | | |
| **6) Alte informaţii** | | | | | | Nu este cazul. | | | | | |
| **Secţiunea a 7-a**  **Activităţi de informare publică privind elaborarea şi implementarea proiectului de act normativ** | | | | | | | | | | | |
| **1) Informarea societăţii civile cu privire la necesitatea elaborării proiectului de act normativ** | | | | | | Proiectul de act normativ se publică pe site-ul Ministerului Finanţelor Publice şi se dezbate în cadrul Comisiei de Dialog Social la care participă reprezentanţi ai organismelor interesate. | | | | | |
| **2) Informarea societăţii civile cu privire la eventualul impact asupra mediului în urma implementarii proiectului de act normativ, precum şi efectele asupra sănătăţii şi securităţii cetăţenilor sau diversităţii biologice** | | | | | | Nu este cazul. | | | | | |
| **3) Alte informaţii** | | | | | | Nu este cazul | | | | | |
| **Secţiunea a 8-a**  **Măsuri de implementare** | | | | | | | | | | | |
| **1) Măsurile de punere în aplicare a proiectului de act normativ de către autorităţile administraţiei publice centrale şi/sau locale – înfiinţarea unor noi organisme sau extinderea competenţelor instituţiilor existente** | | | | | | Nu este cazul | | | | | |
| **2) Alte informaţii** | | | | | | Nu este cazul | | | | | |

Faţă de cele de mai sus a fost elaborat *proiectul de hotărâre a Guvernului pentru modificarea şi completarea Normelor metodologice pentru aplicarea Ordonanţei de urgenţă a Guvernului nr. 28/1999 privind obligaţia operatorilor economici de a utiliza aparate de marcat electronice fiscale, aprobate prin Hotărârea Guvernului nr. 479/2003,* pe care îl supunem spre aprobare.

**MINISTRUL FINANŢELOR PUBLICE**

**ANCA DANA DRAGU**

**AVIZĂM FAVORABIL**

**MINISTRUL INTERIMAR AL COMUNICAŢIILOR ŞI PENTRU SOCIETATEA INFORMAŢIONALĂ,**

**IOAN-DRAGOȘ TUDORACHE**

**MINISTRUL JUSTIŢIEI,**

**RALUCA ALEXANDRA PRUNĂ**

**Propunem aprobarea**

**Secretar de Stat Secretar general Președinte ANAF**

**Gabriel BIRIȘ Roxana Cezarina BĂNICĂ Eugen-Dragoș DOROȘ**

**Director general Director general Director general Director general**

**Tanți ANGHEL Dumitru PÂRVULESCU Adrian POPESCU Ciprian BADEA**

**Șef serviciu**

**Ionuț COJOCARU**